**ԱՄՓՈՓԱԹԵՐԹ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՐՏԻ 2-Ի ԹԻՎ 193 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը, Գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1. | Հայաստանի Հանրապետության  ֆինանսների նախարարություն  2016.02.29  01/11-1/7513-16 | Նախագծի 1-ին կետի 4-րդ ենթակետի համաձայն՝ յուրաքանչյուր առաջադրանք գնահատվում է 2 միավոր: Յուրաքանչյուր էական սխալի դեպքում աշխատանքից պակասեցվում է 1 միավոր: Յուրաքանչյուր ոչ էական սխալի դեպքում պակասեցվում է 0.5 միավոր: Հաշվի առնելով, որ վերը նշված դրույթը ենթադրում է գնահատում, առաջարկում ենք հստակեցնել «էական սխալ» և «ոչ էական սխալ» եզրույթների հասկացությունները: | Ընդունվել է | Նախագծում կատարվել է հետևյալ փոփոխությունը.  Նախագիծը լրացվել է հետևյալ պարբերությամբ.  «Էական են համարվում այն սխալները, այդ թվում՝ բառերի կամ նախադասությունների բացթողումները, որոնք կհանգեցնեն տեքստի բովանդակային փոփոխության կամ տարընկալման: Ոչ էական են համարվում այն սխալները, որոնք իրենց մեջ չեն պարունակում էական սխալ, այդ թվում՝ քերականական, կետադրական, տեքստի ընկալման վրա չազդող շարահյուսական սխալներ»: |
| 2. | Հայաստանի Հանրապետության  արտաքին գործերի նախարարություն  2016-02-29  1111/18325-16 | Նախագծի 1-ին կետի 2-րդ ենթակետով լրացվող դրույթը անհրաժեշտ է վերախմբագրել, քանի որ խոսքը պետք է գնա ոչ թե փորձագետների բացակայության, այլ Հայաստանի Հանրապետության արտաքին գործերի նախարարության ու Հայաստանի Հանրապետության կրթության և գիտության նախարարության կողմից մասնագետներ չառաջադրվելու դեպքի մասին: Վերոնշյալ դրույթից անհասկանալի է նաև, թե ինչ սկզբունքով է իրականացվելու ՀՀ արդարադատության նախարարության կողմից համապատասխան մասնագետների ընտրությունը, եթե այդպիսիք չեն առաջադրվել ՀՀ արտաքին գործերի նախարարության կամ ՀՀ կրթության և գիտության նախարարության կողմից:  Միևնույն ժամանակ, բաց է մնում այն հարցը, թե ինչպես է իրականացվելու ստուգումը որոշակի լեզվից մասնագետի բացակայության դեպքում: | Ընդունվել է      Չի ընդունվել: | Նախագծում կատարվել է հետևյալ փոփոխությունը.  Թարգմանությունների ճշտությունը ստուգում են նախարարության «ՀՀ ԱՆ թարգմանությունների կենտրոն» ՊՈԱԿ-ի կողմից առաջադրված համապատասխան լեզվին տիրապետելու մասին փաստաթուղթ ունեցող մասնագետների ցանկից հանձնաժողովի կողմից ընտրված փորձագետները:  Փորձագետի բացակայության դեպքում նախարարությունը մեկ աշխատանքային օրվա ընթացքում գրավոր դիմում է Հայաստանի Հանրապետության արտաքին գործերի նախարարություն ու Հայաստանի Հանրապետության կրթության և գիտության նախարարություն՝ թարգմանությունների ճշտությունը ստուգելու նպատակով փորձագետների թեկնածուներ տրամադրելու համար:».  Նախագծում փոփոխություն չի կատարվել:  Ներկայացված հարցը արդեն իսկ կարգավորվում է գործող կարգով: Մասնավորապես, «Հայաստանի Հանրապետության կառավարության 2002 թվականի մարտի 2-ի թիվ 193 որոշմամբ հաստատված կարգի 11.2-րդ կետով սահմանվում է .«Հայաստանի Հանրապետությունում որոշակի լեզվից փորձագետի բացակայության դեպքում տվյալ դիմողին հանձնաժողովի կողմից կարող է տրվել տեղեկանք` հիմք ընդունելով դիմողի կողմից ներկայացված համապատասխան լեզվին տիրապետելու մասին փաստաթղթերը: |
| 3. | Հայաստանի Հանրապետության կրթության և գիտության նախարարություն 2016-03-01 01/10/1705-16 | Առաջարկություններ չկան |  |  |